একাত্তরে মুক্তিযুদ্ধের সময় মানবতাবিরোধী অপরাধের অভিযোগে বাংলাদেশ জামায়াতে ইসলামীর নায়েবে আমির দেলাওয়ার হোসাইন সাঈদীর বিরুদ্ধে আজ মঙ্গলবার কোনো গ্রেপ্তারি  পরোয়ানা জারি করা হয়নি। তাঁকে গ্রেপ্তার করতে রাষ্ট্রপক্ষের আবেদন যথাযথভাবে উপস্থাপন করা হয়নি-এ মর্মে আন্তর্জাতিক অপরাধ ট্রাইব্যুনাল আজ মঙ্গলবার তাঁর বিরুদ্ধে পরোয়ানা জারি করেনি। কাল এই আবেদনের ওপর আবার শুনানি হবে।  ট্রাইব্যুনালের চেয়ারম্যান বিচারপতি নিজামুল হকের নেতৃত্বে আজ শুনানি অনুষ্ঠিত হয়। আজ আদালতে সরকারপক্ষে কৌঁসুলি সৈয়দ হায়দার আলি শুনানি করেছেন।  এর আগে সকাল সোয়া নয়টায় ঢাকা কেন্দ্রীয় কারাগার থেকে প্রিজন ভ্যানে করে সাঈদীকে ট্রাইব্যুনালে আনা হয়। এ সময় তাঁর পরনে সাদা  পাঞ্জাবি-পাজামা ও …